Die eerste Sondag van Advent - www.bybelkennis.co.za
Die eerste Sondag van Advent
by Coen Slabber · 05/12/2017
Klim op ''n hoë berg en roep hard, Sion, jy wat die goeie tyding moet bring, moenie bang wees nie; roep hard, Jerusalem, jy wat die goeie tyding moet bring, moenie bang wees nie; sê vir die stede van Juda: "Julle God is hier!" Die Here God kom, Hy is die Magtige, Hy regeer, Hy bring die volk saam wat Hy Syne gemaak het en wat aan Hom behoort, is by Hom. Soos ''n herder versorg Hy sy kudde: die lammers maak Hy bymekaar in sy arms en Hy dra hulle teen sy bors, Hy sorg vir die lammerooie (Jesaja 40:9 – 11).
Met die eerste Sondag van Advent staan ons in wonder oor die gawe van Jesus en die implikasies van sy koms. Maak ons nederig en bly en verander ons as ons ons oë op Jesus rig. Laat ons weer entoesiasties word oor die verhaal van Jesus met kinderlike verbasing en hernude hoop.
Volgens Jesaja kom Jesus om ons in sy arms bymekaar te maak. Soos kwesbare lammers word ons behandel na aan sy hart. Wat meer kan ons begeer? Hy wat nou die Goeie Herder is, was eers die Lam van God wat ons sondes aan die kruis gedra het. Hierdie reis neem Jesus van die hemel na die krip, na sy dood aan die kruis – vir ons. Sy ongeëwenaarde liefde en barmhartigheid, sy ongelooflike genade. Mag die Vader dit tasbaar vir ons waar maak in die komende weke.
.Maar soos Jesaja sê, kom Jesus ook as die Magtige wat regeer.. Hy regeer oor die hele geskiedenis, elke hartseer, oor alle konings en oor elke krisis. Niemand kan die storie wat jy vertel verander of onderdruk nie. Ook nie die koninkryk wat jy deur Jesus bevorder nie.
Daar is net een Koning en dit is Jesus en sy koms lei tot aanbiddende liefde by sy mense. Wys weer vir ons in hierdie Adventstyd dat Jesus die wonderlikste Verlosser vol genade is- Immanuel –God met ons.